Dane Sijan vil ikke længere stå på mål for Mors-Thy håndbold, når kampene fløjtes i gang i det nye år. Det skriver holdet på deres hjemmeside. Målmanden og Mors-Thy håndbold har ophævet kontrakten mellem dem i fuld fordragelighed. Dermed udløber kontrakten med målmanden 4. januar 2016. Den serbiske målmand blev skulderskadet den 7. september i en kamp mod Aalborg Håndbold. Efter en operation og genoptræning blev han desværre ikke klar til denne sæson. -Mors-Thy Håndbold vil gerne takke Dane for hans indsats i klubben. Han har været en vigtig spiller med sin store erfaring og store personlighed, og er samtidig populær blandt publikum og sponsorer. Der udover har Dane været en god sparringspartner for sine kolleger i målet, skriver Mors-Thy Håndbold på deres hjemmeside.

Opsummering:
Den serbiske målmand Dane Sijan stopper i Mors-Thy håndbold.